Núm.

119
 17 de novembre del 2021
 17/44
 3.

L’exercici del dret a la portabilitat de les dades s’entén sense perjudici del dret de supressió.

Aquest dret 
no s’aplica al tractament necessari per complir una missió realitzada en interès públic o en l’exercici de 
poders públics conferits al responsable del tractament.

4.

L’exercici d’aquest dret no ha de perjudicar els drets i llibertats de persones diferents de la interessada.

Article 24.

Dret d’oposició
1.

Per motius relacionats amb la seva situació particular i quan el responsable no ha obtingut les dades 
directament de la persona interessada, aquesta té dret a oposar-se a que les dades personals que l’afec-
ten siguin objecte d’un tractament, inclosa l’elaboració de perfils.
En cas d’oposició, en el termini fixat per 
l’apartat 3 de l’article 15 el responsable del tractament ha de deixar de tractar aquestes dades personals, 
o acreditar motius legítims imperiosos per al tractament que prevalguin sobre els interessos i els drets i les 
llibertats de la persona interessada, o per a la formulació, l’exercici o la defensa de reclamacions.

2.

Quan el tractament de dades personals té per objecte el màrqueting directe, la persona interessada té 
dret a oposar-se en tot moment al tractament de les dades personals que l’afecten, inclosa l’elaboració de 
perfils relacionada amb el màrqueting esmentat; i, en aquest cas, les dades personals s’han de deixar de 
tractar per a aquestes finalitats en el termini fixat per l’apartat 3 de l’article 15.

3.

El dret d’oposició s’ha d’esmentar explícitament i s’ha de presentar amb claredat i al marge de qualsevol 
altra informació, com a màxim en el moment de la primera comunicació amb la persona interessada.

4.
4.

Si les dades personals es tracten amb finalitats de recerca científica o històrica o amb finalitats estadís-
tiques, per motius relacionats amb la seva situació particular, la persona interessada té dret a oposar-se al 
tractament de dades personals que l’afecten, a menys que el tractament sigui necessari per complir una 
missió realitzada per raons d’interès públic.

Article 25.

Decisions individuals automatitzades i elaboració de perfils
1.

Qualsevol persona interessada té dret a no veure’s sotmesa a una decisió que produeixi efectes jurídics 
que l’afectin, que es basi únicament en un tractament automatitzat de dades destinat a avaluar determinats 
aspectes de la seva personalitat, inclosa l’elaboració de perfils.

2.

L’apartat 1 no és d’aplicació quan aquesta decisió:
 a) És necessària per formalitzar o executar un contracte entre la persona interessada i el responsable 
del tractament.
b) Està autoritzada per una norma i s’han establert mesures adequades per protegir els drets i les lliber-
tats i els interessos legítims de la persona interessada.

c) Es basa en el consentiment explícit de la persona interessada.

3.

Les decisions a què es refereix l’apartat 2, lletres a) i c) no s’han de basar en les categories especials de 
dades personals contemplades per l’article 9, tret que resultin d’aplicació les disposicions de les lletres a) 
o g) de l’apartat 2 de l’article 9 i que s’hagin pres mesures adequades per protegir els drets i les llibertats i 
els interessos legítims de la persona interessada.

4.

En els casos a què es refereix l’apartat 2, lletres a) i c), el responsable del tractament ha d’adoptar les 
mesures adequades per protegir els drets i les llibertats i els interessos legítims de la persona interessada; 
com a mínim, el dret a obtenir intervenció humana del responsable, a expressar el seu punt de vista i a 
impugnar la decisió.

5.
5.

Una persona menor d’edat no pot ser sotmesa a una decisió que es basi únicament en un tractament 
automatitzat de dades destinat a avaluar determinats aspectes de la seva personalitat, inclosa l’elaboració 
de perfils, que produeixi efectes jurídics que l’afectin.

l
a
r
e
n
e
G
l
l
e
s
n
o
C